ठंड की चपेट में पूरा उत्तर भारत, यूपी में 24 घंटों में 8 लोगों की मौत- हरिभूमि, Haribhoomi
Home > ख़बरें > देश > ठंड की चपेट में पूरा उत्तर भारत, यूपी में 24 घंटों में 8 लोगों की मौत
ठंड की चपेट में पूरा उत्तर भारत, यूपी में 24 घंटों में 8 लोगों की मौत
पूरा उत्तर भारत भीषण सर्दी की चपेट में है। जम्मू-कश्मीर में तो पारा माइनस में चल रहा है जबकि पंजाब, हरियाणा और उत्तर प्रदेश को कोहरे की मोटी चादर ने अपनी चपेट में ले लिया।
टीम डिजिटल/हरिभूमि, दिल्ली3 Jan 2018 8:34 AM GMT
कश्मीर में लोग लगातार कड़ाके की ठंड का सामना कर रहे हैं और पारा शून्य से कई डिग्री सेल्सियस नीचे चला गया है। अधिकारियों ने बताया कि श्रीनगर में पारा मामूली रूप से कुछ ऊपर चढ़ा था। यहां का तापमान शून्य से 4.3 डिग्री सेल्सियस नीचे दर्ज किया गया।
इसे भी पढ़ेंः यूपीः अब मदरसों में भी होगी दिवाली और क्रिसमिस की छुट्टी, ईद-मुहर्रम की 10 छुट्टियां घटाई
मौसम विभाग के अधिकारी ने बताया कि लेह सोमवार रात सबसे सर्द इलाका रहा। यहां का न्यूनतम तापमान कल रात शून्य से 14.7 डिग्री सेल्सियस नीचे चला गया था। उन्होंने बताया कि उत्तर कश्मीर के गुलमर्ग में न्यूनतम तापमान शून्य से 6.0 डिग्री सेल्सियस रिकॉर्ड किया गया।
ठंड से 8 लोगों की मौत
मौसम विभाग के अनुसार प्रदेश के कई जिलों में ठंड का कहर जारी रहेगा। वहीं लोगों का कहना है कि यूपी में इस बार की कड़ाके की ठंड से शिमला की ठंड याद आ गई है। बता दें कि तापमान में हुई गिरावट के चलते यूपी में पिछले 24 घंटों में करीब 8 लोगों की मौत हो चुकी है। पुलिस ने बताया कि उत्तर प्रदेश के शामली जिले में एक बुजुर्ग व्यक्ति की ठंड की वजह से मौत हो गई।
दिल्ली में कोहरा और ठंड
राष्ट्रीय राजधानी दिल्ली में घने कोहरे की वजह से छह उड़ानों और 21 ट्रेनों को रद्द करना पड़ा। राष्ट्रीय राजधानी में मंगलवार को न्यूनतम तापमान 8.4 डिग्री सेल्सियस रिकॉर्ड हुआ तो अधिकतम तापमान 17.7 डिग्री सेल्सियस दर्ज किया गया जो मौसम का अबतक का सबसे कम तापमान है।
मौसम विभाग के एक अधिकारी ने बताया कि शहर में मंगलवार सुबह साढ़े पांच बजे दृश्यता का स्तर 800 मीटर था जो सुबह साढ़े आठ बजे 300 मीटर तक घट गया। हालांकि यह सुबह साढ़े 11 बजे सुधर कर फिर 800 मीटर हो गया और दोपहर ढाई बजे 1,000 मीटर हो गया।
cold wave north india fog in delhi smog in delhi himachal pradesh punjab uttar pradesh शीत लहर उत्तर भारत दिल्ली में कोहरा हिमाचल प्रदेश पंजाब उत्तर प्रदेश